Philippe Jacoberger

Philippe Jacoberger (født 28. august 1955, død 22. juli 2016 i La BresseLa Bresse Infos: Décès (s. 23, september 2016)) var en fransk skihopper som konkurrerte internasjonalt i årene 1973-1982.

Han deltok i VM i 1974 og 1982, med 51. plass (av 55 deltakere) i storbakken i Oslo som beste individuelle plassering. I junior-VM i Autrans i 1974 kom han på 5. plass, og i VM i skiflyging i Bad Mitterndorf (Kulm) 1975 ble han nummer 29. I 1975 fikk han også 5. plass i Schwarzwälder Springertournee,Adam Kwieciński: Philippe Jacoberger  (hoppresultater, besøkt 25. juni 2017) og han ble fransk mester i stor bakke.Journal de l'année 1975: Champions de France 1975 (s. 381, arkivert på Larousse)

Jacobergers beste sammenlagtplassering i den tysk-østerrikske hoppuka var 37. plass i 1974/75. I den sveitsiske hoppuka ble han nummer 35 sammenlagt i 1982. Hans beste plassering i enkeltrenn i de to turneringene var 11. plass i Bischofshofen 6. januar 1975 og i Le Locle 19. januar samme år. Han greide ikke å ta poeng i verdenscupen, som startet opp sesongen 1979/80; beste resultat der var 16. plass i Chamonix 26. februar 1981.

VM-plasseringer:
 År 1974 1982 Sted Falun Oslo Stor bakke 56 51 Normalbakke 60 53 Lagkonkurranse Ikke arr. 15

Sammenlagtplasseringer i den tysk-østerrikske hoppuka:
 År 1974/75 1975/76 1978/79 1979/80 1980/81 1981/82 Plassering 37 71 60 109 93 66

Sammenlagtplasseringer i den sveitsiske hoppuka:
 År 1980 1981 1982 Plassering 61 41 35

Philippe Jacoberger var bror av skihopperen Jean François JacobergerGeneanet: Philippe Jacoberger (besøkt 25. juni 2017)

Referanser

 Eksterne lenker 


Kategori:Franske skihoppere